المغني المصري محمد رمضان غادي يوصل للمغرب غدا الاثنين. حتال هنا الأمور عادية ولا مشكل، مرحبا به لأنه اختار بلادنا باش يصور فيديو كليب أغنيتو الجديدة. لكن مسؤولة التواصل لي غادي تكلف ليه بالصحافيين رسلات ميساج في الواتساب لممثلي الاعلام مع الطناش ديال الليل و2 دقايق. السيدة ماقدراتش تصبر حتال السبت صباحا باش تعلن الخبر، مع العلم ماشي شي حاجة عاجلة جدا، وخبر لي ممكن ينتظر. وحسب الرسالة لي توصلات “كود” بها، بغات الصحافيين يستقبلو المغني المصري في مطار محمد الخامس في كازا، باش يبان الاستقبال كبير. وكان محمد رمضان دار أغنية مع سعد لمجرد سميتها “انستي” حققات نجاح كبير بزاف، وعلن مؤخرا، انه غادي يصور اغنيتو الجديدة في المغرب، وتحديدا في مراكش. 
التواصل خاصو ناس بقواعدو.. المكلفة بالمصري محمد رمضان مفيقة صحافيين مع 12 ديال الليل باش تقل ليهم راه جاي المغرب